20/11/2015 | Administración LocalMunicipal
Cambre
Revocación de competencias

Por esta Alcaldía o día 9 de novembro de 2015 ditouse a resolución núm.1961 cuxa parte dispositiva consta do seguinte teor literal: Primeiro: Revocar a delegación xenérica da Área de Benestar Social e Educación efectuada a prol de don Salvador Ivan Rauret Aljaro mediante Resolución de Alcaldía número 1111/2015, do 23 de xuño, asumindo esta Alcaldía a dirección da dita área e o exercicio das competencias relacionadas coas materias atribuídas a ela segundo a Resolución da Alcaldía número 1107/2015, do 23 de xuño. De conformidade co establecido nos artigos 50.3 e 56.2 do Regulamento orgánico municipal, a revogación de competencias delegadas producirá efectos dende o momento da notificación persoal ao interesado, todo isto sen prexuízo da preceptiva publicación no Boletín Oficial da Provincia e da debida comunicación ao Pleno na primeira sesión que teña lugar. Segundo: Cesar a don Salvador Ivan Rauret Aljaro como membro da Xunta de Goberno Local e como terceiro tenente de alcalde do Concello de Cambre. De conformidade co establecido nos artigos 58.5 e 70.2 do ROM, ambos cesamentos terán efectividade dende o momento da notificación persoal ao interesado, todo isto sen prexuízo da preceptiva publicación no Boletín Oficial da Provincia e da debida comunicación ao Pleno na primeira sesión que teña lugar. Terceiro: Como consecuencia do cesamento de don Salvador Ivan Rauret Aljaro como terceiro tenente de alcalde, modificar a Resolución de Alcaldía número 1109/2015 en canto á orde do nomeamento a efectos de substitución, sendo a dita orde a que se relaciona a continuación: 1º Don Andres Gabriel Sauret Papaseit 2º Don Anibal Javier Baello Boher 3º Dona Julia Rosario Lamorena Agundez 4º Don Matvey Hugo Vicente Tolea Ait Lahcen 5º Don Francisco J Moreno Manzanaro Kadim 6º Dona Odeta Maureen Poku Sagastuy De conformidade co establecido no artigo 58 do ROM, notifíquese aos catro concelleiros interesados, publíquese no BOP e déase conta na primeira sesión que teña lugar. O nomeamento requirirá para ser eficaz a súa aceptación. Enténdese que hai aceptación tácita do nomeamento se, no prazo de tres días hábiles contados dende a notificación persoal, o/a concelleiro/a non fai manifestación expresa ante o alcalde de que non acepta a designación. Cuarto: Enténdese modificada igualmente a referencia contida na Resolución de Alcaldía núm.1111/2015, relativa á delegación de atribucións de Alcaldía nos membros da Xunta de Goberno Local respecto da correspondencia entre a orde na tenza de alcalde e a área atribuída: - Delegación a prol de dona Julia Rosario Lamorena Agundez, terceira tenente de alcalde: a Área de Deportes, Xuventude e Ocupación do Tempo Libre - Delegación a prol de don Matvey Hugo Vicente Tolea Ait Lahcen, cuarto tenente de alcalde: a Área de Recursos Humanos e Sanidade - Delegación a prol de don Francisco J Moreno Manzanaro Kadim, quinto tenente de alcalde: a Área de Cultura e Tradicións Populares - Delegación a prol de dona Odeta Maureen Poku Sagastuy, sexta tenente de alcalde: a Área de Desenvolvemento Socioeconómico Cambre, 13 de novembro de 2015 O alcalde Óscar A. García Patiño